CELEX: 32021R1337
Language: ro
Date: 2021-06-18 00:00:00
Title: Regulamentul de punere în aplicare (UE) 2021/1337 al Comisiei din 18 iunie 2021 de modificare a Regulamentului de punere în aplicare (UE) nr. 908/2014 în ceea ce privește gestiunea financiară

12.8.2021   
               
               
                  RO
               
               
                  Jurnalul Oficial al Uniunii Europene
               
               
                  L 289/9
               
            
         
            REGULAMENTUL DE PUNERE ÎN APLICARE (UE) 2021/1337 AL COMISIEI
            din 18 iunie 2021
            de modificare a Regulamentului de punere în aplicare (UE) nr. 908/2014 în ceea ce privește gestiunea financiară
         
         
            COMISIA EUROPEANĂ,
            
               având în vedere Tratatul privind funcționarea Uniunii Europene,
            
            
               având în vedere Regulamentul (UE) nr. 1306/2013 al Parlamentului European și al Consiliului din 17 decembrie 2013 privind finanțarea, gestionarea și monitorizarea politicii agricole comune și de abrogare a Regulamentelor (CEE) nr. 352/78, (CE) nr. 165/94, (CE) nr. 2799/98, (CE) nr. 814/2000, (CE) nr. 1290/2005 și (CE) nr. 485/2008 ale Consiliului (1), în special articolul 46 alineatul (6) și articolul 104,
            
            întrucât:
            
               
                           (1)
                        
                        
                           Articolul 11 din Regulamentul de punere în aplicare (UE) nr. 908/2014 al Comisiei (2) stabilește normele generale privind declarația de cheltuieli și veniturile alocate declarate de agențiile de plăți pentru o anumită lună. La momentul stabilirii plăților lunare către statele membre, Comisia ia în considerare corecțiile decise de Comisie în cadrul verificării conturilor și al verificării conformității. În consecință, întrucât sumele corespunzătoare acestor corecții sunt cunoscute de Comisie, nu este necesar ca statele membre să le includă în declarația lunară și să le declare Comisiei. Pentru a simplifica procedura în ceea ce privește sumele care trebuie declarate de statele membre, această cerință trebuie eliminată.
                        
                     
            
               
                           (2)
                        
                        
                           Articolul 14 alineatul (1) din Regulamentul de punere în aplicare (UE) nr. 908/2014 prevede că, prin decizia de a efectua plățile lunare, Comisia pune la dispoziția statelor membre resursele necesare pentru acoperirea cheltuielilor care urmează să fie finanțate din Fondul european de garantare agricolă („FEGA”). Procedând astfel, Comisia ar trebui, totuși, să țină seama de veniturile încasate de agențiile de plăți în numele bugetului Uniunii. În prezent, în cadrul FEGA, Comisia compensează sumele cheltuielilor cu sumele veniturilor alocate direct în decizia lunară de plată pe care o emite. Această operațiune financiară derogă de la modul în care sunt gestionate veniturile alocate în cadrul altor fonduri ale Uniunii, unde acestea nu se compensează, ci se recuperează printr-un ordin de recuperare întocmit în temeiul articolului 98 din Regulamentul (UE, Euratom) 2018/1046 al Parlamentului European și al Consiliului (3). Pentru a armoniza practicile contabile ale Comisiei și, în special, modul în care sunt gestionate veniturile alocate, este necesar să se alinieze acest aspect tehnic al gestiunii financiare a FEGA la fluxul utilizat în cazul altor fonduri ale Uniunii. Prin urmare, este necesar să se modifice modul în care urmează să fie compensate veniturile realizate în cadrul FEGA.
                        
                     
            
               
                           (3)
                        
                        
                           Regulamentul (UE) 2020/2220 al Parlamentului European și al Consiliului (4) a modificat Regulamentul (UE) nr. 1305/2013 al Parlamentului European și al Consiliului (5) și a prelungit perioada corespunzătoare duratei programelor de dezvoltare rurală sprijinite de Fondul european agricol pentru dezvoltare rurală („FEADR”) până la 31 decembrie 2022, oferind statelor membre posibilitatea de a-și finanța programele prelungite din alocarea bugetară corespunzătoare pentru anii 2021 și 2022. În plus, Regulamentul (UE) 2020/2220 a pus la dispoziție resursele suplimentare din Instrumentul de redresare al Uniunii Europene în programele prelungite din anii 2021 și 2022 pentru a finanța măsuri în temeiul Regulamentului (UE) nr. 1305/2013 menite să atenueze impactul crizei provocate de pandemia de COVID-19 și consecințele acesteia pentru sectorul agricol și zonele rurale ale Uniunii.
                        
                     
            
               
                           (4)
                        
                        
                           Astfel cum se prevede în considerentul 24 din Regulamentul (UE) 2020/2220, resursele suplimentare din Instrumentul de redresare al Uniunii Europene fac obiectul unor condiții specifice. Prin urmare, respectivele resurse suplimentare trebuie să fie programate și monitorizate separat de sprijinul acordat de Uniune pentru dezvoltarea rurală, aplicându-se în același timp, ca regulă generală, normele prevăzute în Regulamentul (UE) nr. 1305/2013. Prin urmare, aceste resurse suplimentare trebuie implementate prin Regulamentul (UE) nr. 1305/2013 și trebuie să fie considerate, în cadrul regulamentului respectiv, ca sume care finanțează măsuri în cadrul FEADR. În consecință, normele respective de punere în aplicare a gestiunii financiare în legătură cu resursele suplimentare menționate la articolul 58a din Regulamentul (UE) nr. 1305/2013 trebuie adaptate. În special, previziunile privind cerințele de finanțare, declarațiile de cheltuieli care trebuie furnizate de statele membre și calcularea sumei de plată trebuie ajustate în raport cu alocările FEADR.
                        
                     
            
               
                           (5)
                        
                        
                           Prin urmare, Regulamentul de punere în aplicare (UE) nr. 908/2014 trebuie modificat în consecință.
                        
                     
            
               
                           (6)
                        
                        
                           Măsurile prevăzute de prezentul regulament sunt în conformitate cu avizul Comitetului pentru fondurile agricole,
                        
                     
            ADOPTĂ PREZENTUL REGULAMENT:
         
         
            
               
                  Articolul 1
               
               Regulamentul (UE) nr. 908/2014 se modifică după cum urmează:
               
                           1.
                        
                        
                           La articolul 11 alineatul (1) litera (c), ultima teză se elimină.
                        
                     
                           2.
                        
                        
                           La articolul 14 alineatul (1), al doilea paragraf se înlocuiește cu următorul text:
                           „Atunci când plățile care trebuie efectuate de către Comisie generează un cuantum negativ pentru un stat membru, deducerile excedentare se reportează în lunile următoare.”
                        
                     
                           3.
                        
                        
                           La articolul 21, primul paragraf se înlocuiește cu următorul text:
                           „Pentru fiecare program de dezvoltare rurală menționat la articolul 6 din Regulamentul (UE) nr. 1305/2013 al Parlamentului European și al Consiliului (*1) și în conformitate cu articolul 102 alineatul (1) primul paragraf litera (c) punctul (ii) din Regulamentul (UE) nr. 1306/2013, statele membre trimit Comisiei, de două ori pe an, până la 31 ianuarie și până la 31 august cel târziu, previziunile lor privind sumele care trebuie finanțate din FEADR pentru exercițiul financiar respectiv. Respectivele previziuni indică separat sumele prevăzute pentru resursele suplimentare menționate la articolul 58a alineatul (2) din Regulamentul (UE) nr. 1305/2013. În plus, statele membre trimit o estimare actualizată a cererilor lor de finanțare pentru următorul exercițiu financiar.
                           
                              (*1)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).”"
                        
                        
                     
                           4.
                        
                        
                           La articolul 22 alineatul (1), primul și al doilea paragraf se înlocuiesc cu următorul text:
                           
                              „(1)   Agențiile de plăți trebuie să declare cheltuielile pentru fiecare program de dezvoltare rurală menționat la articolul 6 din Regulamentul (UE) nr. 1305/2013.
                              Pentru fiecare măsură de dezvoltare rurală, agențiile de plăți trebuie să precizeze într-o declarație de cheltuieli suma menționată la articolul 58 alineatul (4) din Regulamentul (UE) nr. 1305/2013 și suma menționată la articolul 58a alineatul (2) din Regulamentul (UE) nr. 1305/2013.”
                           
                        
                     
                           5.
                        
                        
                           La articolul 23, alineatul (2) se înlocuiește cu următorul text:
                           
                              „(2)   Fără a se aduce atingere plafonului prevăzut la articolul 34 alineatul (2) din Regulamentul (UE) nr. 1306/2013, atunci când totalul combinat al contribuției Uniunii plătite pentru programul de dezvoltare rurală depășește totalul programat pentru o măsură de dezvoltare rurală, suma care trebuie plătită se reduce după cum urmează:
                              
                                          (a)
                                       
                                       
                                          pentru resursele din cadrul FEADR, fără resursele suplimentare menționate la articolul 58a din Regulamentul (UE) nr. 1305/2013, se reduce la suma programată pentru măsura respectivă în cadrul FEADR, fără resursele suplimentare;
                                       
                                    
                                          (b)
                                       
                                       
                                          pentru resursele suplimentare menționate la articolul 58a din Regulamentul (UE) nr. 1305/2013, se reduce la suma programată pentru măsura respectivă în cadrul resurselor suplimentare.
                                       
                                    Orice contribuție a Uniunii astfel exclusă poate fi plătită ulterior, cu condiția ca statul membru să fi prezentat un plan de finanțare adaptat, iar acesta să fi fost acceptat de către Comisie.”
                           
                        
                     
            
               
                  Articolul 2
               
               Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            
         
         
            
               Prezentul regulament este obligatoriu în toate elementele sale și se aplică direct în toate statele membre.
               Adoptat la Bruxelles, 18 iunie 2021.
               
                  
                     Pentru Comisie
                  
                  
                     Președintele
                  
                  Ursula VON DER LEYEN
               
            
         
         
            (1)  JO L 347, 20.12.2013, p. 549.
         
            (2)  Regulamentul de punere în aplicare (UE) nr. 908/2014 al Comisiei din 6 august 2014 de stabilire a normelor de aplicare a Regulamentului (UE) nr. 1306/2013 al Parlamentului European și al Consiliului în ceea ce privește agențiile de plăți și alte organisme, gestiunea financiară, verificarea conturilor, normele referitoare la controale, valorile mobiliare și transparența (JO L 255, 28.8.2014, p. 59).
         
            (3)  Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012 (JO L 193, 30.7.2018, p. 1).
         
            (4)  Regulamentul (UE) 2020/2220 al Parlamentului European și al Consiliului din 23 decembrie 2020 de stabilire a anumitor dispoziții tranzitorii privind sprijinul acordat din Fondul european agricol pentru dezvoltare rurală (FEADR) și din Fondul european de garantare agricolă (FEGA) în anii 2021 și 2022 și de modificare a Regulamentelor (UE) nr. 1305/2013, (UE) nr. 1306/2013 și (UE) nr. 1307/2013 în ceea ce privește resursele și aplicarea regulamentelor respective în anii 2021 și 2022 și a Regulamentului (UE) nr. 1308/2013 în ceea ce privește resursele și repartizarea unui astfel de sprijin pentru anii 2021 și 2022 (JO L 437, 28.12.2020, p. 1).
         
            (5)  Regulamentul (UE) nr. 1305/2013 al Parlamentului European și al Consiliului din 17 decembrie 2013 privind sprijinul pentru dezvoltare rurală acordat din Fondul european agricol pentru dezvoltare rurală (FEADR) și de abrogare a Regulamentului (CE) nr. 1698/2005 al Consiliului (JO L 347, 20.12.2013, p. 487).